b'\n_START_ARTICLE_\nPakana\n_START_PARAGRAPH_\nPakana, jedno od plemena Muskogee Indijanaca sa Hatchet Creeka u okrugu Coosa u Alabami. nakon \xc5\xa1to je 1717. utemeljen Fort Toulouse u Alabami Pakane \xc5\xbeive u ovom kraju zajedno sa Alabamama i Koasatima, da bi nakon \xc5\xa1to su 1763. Francuzi migrirali preko Mississippija krenuli sa njima u Louisianu i nastanili se na rijeci Calcasieu najkasnije do 1787., oko 50 milja jugoisto\xc4\x8dno od naselja Coushatta Indijanaca. Godine 1834. oni ulaze na podru\xc4\x8dje Teksasa u pratnji plemena Alabama i Coushatta, i grade sebi selo kod dana\xc5\xa1njeg Onalaska, na zapadu okruga Polk._NEWLINE_Prema indijanskom agentu Johnu Sibleyu godine 1805. oko 150 ih je \xc5\xbeivjelo na Calcasieu Bayou. Dolaskom u Teksas izvjesni John Burgess (za koga ka\xc5\xbeu da je bio Francuz) \xc5\xbeeni se za jednu Pakana Indijanku i kupuje 640 akara zemlji\xc5\xa1ta du\xc5\xbe rijeke Kickapoo. Burgess tada poziva i njezine ostale suplemenike da do\xc4\x91u k njima na John Burgess Survey, \xc5\xa1to \xc4\x87e postati dom Pakana u okrugu Polk. Godine 1859. teksa\xc5\xa1ki guverner Hardin Richard Runnels imenuje James Barclaya za agenta Muskogee Indijanaca, ali i plemena Alabama i Coushatta, \xc5\xa1to su \xc5\xbeivjeli u okrugu Polk. Barclay je bio zadu\xc5\xbeen i za Pakane, ali oni ostaju \xc5\xbeivjeti na John Burgess Surveyu i ne priklju\xc4\x8duju se Coushattama i Alabamama. Ovdje polako gube identitet sa ostala dva plemena. Godine 1859. preostalo ih je 50 a 1882. svega 42. Godine 1899. ve\xc4\x87ina ovih Pakana natjerana je od ostatka Creek Indijanca iz Oklahome da do\xc4\x91u \xc5\xbeivjeti u Oklahomu k narodu Creek Nation, a na John Burgess Surveyu ostalo ih je tek oko deset.'